CELEX: 32008D0339
Language: mt
Date: 2008-04-25 00:00:00
Title: 2008/339/KE: Deċiżjoni tal-Kummissjoni tal- 25 ta' April 2008 li temenda l-Anness XI tad-Direttiva tal-Kunsill 2003/85/KE fir-rigward tal-lista tal-laboratorji awtorizzati li jimmaniġġjaw il-virus ħaj tal-marda ta’ l-ilsien u d-dwiefer (notifikata taħt id-dokument numru C(2008) 1577) Test b’relevanza għaż-ŻEE

29.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 115/39
            
         DEĊIŻJONI TAL-KUMMISSJONI
   tal-25 ta' April 2008
   li temenda l-Anness XI tad-Direttiva tal-Kunsill 2003/85/KE fir-rigward tal-lista tal-laboratorji awtorizzati li jimmaniġġjaw il-virus ħaj tal-marda ta’ l-ilsien u d-dwiefer
   (notifikata taħt id-dokument numru C(2008) 1577)
   (Test b’relevanza għaż-ŻEE)
   (2008/339/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2003/85/KE tad-29 ta’ Settembru 2003 dwar miżuri tal-Komunità fuq il-kontroll tal-marda ta’ l-ilsien u d-dwiefer li tirrevoka d-Direttiva 85/511/KEE u d-Deċiżjoni 89/531/KEE u 91/665/KEE u temenda d-Direttiva 92/46/KEE (1), u b'mod partikolari l-Artikolu 67(2) tagħha,
   Billi:
   
               (1)
            
            
               Id-Direttiva 2003/85/KE tistipula miżuri minimi ta’ kontroll li għandhom jiġu applikati fil-każ ta’ tifqigħa tal-marda ta’ l-ilsien u d-dwiefer u ċerti miżuri preventivi bl-għan li jiżdiedu l-kuxjenza u t-tlestija mill-awtoritajiet kompetenti u mill-komunità agrikola għal dik il-marda.
            
         
               (2)
            
            
               Il-miżuri preventivi stipolati fid-Direttiva 2003/85/KE jinkludu d-dispożizzjoni li l-Istati Membri għandhom jaċċertaw li l-immaniġġjar tal-virus ħaj tal-marda ta’ l-ilsien u d-dwiefer għar-riċerka, id-dijanjożi u l-manifattura jsir biss f’laboratorji approvati elenkati fl-Anness XI ta’ dik id-Direttiva.
            
         
               (3)
            
            
               Il-Parti A ta’ l-Anness XI tad-Direttiva 2003/85/KE telenka l-laboratorji nazzjonali awtorizzati biex jimmaniġġjaw il-virus ħaj tal-marda ta’ l-ilsien u d-dwiefer għal finijiet dijanjostiċi u ta’ riċerka.
            
         
               (4)
            
            
               Id-Danimarka infurmat uffiċjalment lill-Kummissjoni bil-bidliet marbuta ma’ l-amministrazzjoni tal-laboratorju ta’ referenza nazzjonali għall-marda ta’ l-ilsien u d-dwiefer.
            
         
               (5)
            
            
               Il-Latvja u s-Slovenja infurmaw uffiċjalment lill-Kummissjoni li l-laboratorji ta’ referenza nazzjonali rispettivi tagħhom ma għadhomx meqjusa li jissodisfaw l-istandards ta’ sikurezza stipulati fl-Artikolu 65(d) u u għalhekk għandhom jitħassru mil-lista tal-Parti A ta’ l-Anness XI tad-Direttiva 2003/85/KE.
            
         
               (6)
            
            
               L-Olanda infurmat uffiċjalment lill-Kummissjoni bil-bidliet marbuta ma’ isem il-laboratorju ta’ referenza nazzjonali tagħha għall-marda ta’ l-ilsien u d-dwiefer.
            
         
               (7)
            
            
               Għal raġunijiet ta’ sikurezza huwa importanti li l-lista ta’ laboratorji nazzjonali awtorizzati biex jimmaniġġjaw il-virus ta’ l-ilsien u d-dwiefer li tinsab fid-Direttiva 2003/85/KE tibqa' aġġornata.
            
         
               (8)
            
            
               Għaldaqstant, huwa meħtieġ li l-lista ta’ laboratorji li huma awtorizzati li jimmaniġġjaw il-virus ħaj tal-marda ta’ l-ilsien u d-dwiefer li tinsab fil-Parti A ta’ l-Anness XI tad-Direttiva 2003/85/KE tinbidel bil-lista stabbilita fl-Anness ta’ din id-Deċiżjoni.
            
         
               (9)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti għall-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   Fl-Anness XI tad-Direttiva 2003/85/KE, il-Parti A qiegħda tinbidel bit-test fl-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmula fi Brussell, 25 ta’ April 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 306, 22.11.2003, p. 1. Id-Direttiva kif emendata l-aħħar mid-Direttiva 2006/104/KE (ĠU L 363, 20.12.2006, p. 352).
   
      ANNESS
      
         “PARTI A
         Il-laboratorji nazzjonali awtorizzati li jimmaniġġjaw il-virus ħaj tal-marda ta' l-ilsien u d-dwiefer
         
                     L-Istat Membru fejn jinsab il-laboratorju
                  
                  
                     Laboratorju
                  
                  
                     L-Istati Membri li qed jużaw is-servizzi tal-laboratorju
                  
               
                     Kodiċi ISO
                  
                  
                     Isem
                  
               
                     AT
                  
                  
                     L-Awstrija
                  
                  
                     Österreichische Agentur für Gesundheit und Ernährungssicherheit
                     Veterinärmedizinische Untersuchungen Mödling
                  
                  
                     L-Awstrija
                  
               
                     BE
                  
                  
                     Il-Belġju
                  
                  
                     Veterinary and Agrochemical Research Centre CODA-CERVA-VAR Uccle
                  
                  
                     Il-Belġju
                     Il-Lussemburgu
                  
               
                     BG
                  
                  
                     Il-Bulgarija
                  
                  
                     Национален диагностичен научноизследователски ветеринарно-медицински институт Проф. д-р Георги Павлов, Национална референтна лаборатория Шап и везикулозна болест по свинете
                     (National Diagnostic Veterinary Research Institute Prof. Dr. Georgi Pavlov, National Reference Laboratory for Foot-and-Mouth Disease and Swine Vesicular Diseases)
                  
                  
                     Il-Bulgarija
                  
               
                     CZ
                  
                  
                     Ir-Repubblika Ċeka
                  
                  
                     Statní veterinární ústav Praha, Praha
                  
                  
                     Ir-Repubblika Ċeka
                  
               
                     DE
                  
                  
                     Il-Ġermanja
                  
                  
                     Friedrich-Loeffler-Institut
                     Bundesforschungsinstitut für Tiergesundheit,
                     Greifswald - Insel Riems
                  
                  
                     Il-Ġermanja
                     Is-Slovakkja
                  
               
                     DK
                  
                  
                     Id-Danimarka
                  
                  
                     Danmarks Tekniske Universitet, Veterinærinstituttet
                     Afdeling for Virologi, Lindholm
                     Danish Technical University, Veterinary Institute,
                     Department of Virology, Lindholm
                  
                  
                     Id-Danimarka
                     Il-Finlandja
                     L-Iżvezja
                  
               
                     EL
                  
                  
                     Il-Greċja
                  
                  
                     Ινστιτούτο αφθώδους πυρετού,
                     Αγία Παρασκευή Αττικής
                  
                  
                     Il-Greċja
                  
               
                     ES
                  
                  
                     Spanja
                  
                  
                     Laboratorio Central de Sanidad Animal, Madrid
                  
                  
                     Spanja
                  
               
                     FR
                  
                  
                     Franza
                  
                  
                     Agence française de sécurité sanitaire des aliments (AFSSA)
                     
                                 —
                              
                              
                                 Laboratoire d’études et de recherches en pathologie bovine et hygiène des viandes, Lyon
                              
                           
                                 —
                              
                              
                                 Laboratoire d’études et de recherches en pathologie animale et zoonoses, Maisons-Alfort
                              
                           
                  
                     Franza
                  
               
                     HU
                  
                  
                     L-Ungerija
                  
                  
                     Országos Állategészségügyi Intézet (OÁI), Budapest
                  
                  
                     L-Ungerija
                  
               
                     IT
                  
                  
                     L-Italja
                  
                  
                     Istituto zooprofilattico sperimentale della Lombardia e dell'Emilia-Romagna, Brescia
                  
                  
                     L-Italja
                     Ċipru
                  
               
                     LT
                  
                  
                     Il-Litwanja
                  
                  
                     Nacionalinė veterinarijos laboratorija, Vilnius
                  
                  
                     Il-Litwanja
                  
               
                     NL
                  
                  
                     L-Olanda
                  
                  
                     Central Veterinary Institute of Wageningen UR, Lelystad
                  
                  
                     L-Olanda
                  
               
                     PL
                  
                  
                     Il-Polonja
                  
                  
                     Zakład Pryszczycy Państwowego
                     Instytutu Weterynaryjnego – Państwowego
                     Instytutu Badawczego, Zduńska Wola
                  
                  
                     Il-Polonja
                  
               
                     RO
                  
                  
                     Ir-Rumanija
                  
                  
                     Institutul de Diagnostic și Sănătate Animală, București
                  
                  
                     Ir-Rumanija
                  
               
                     UK
                  
                  
                     Ir-Renju Unit
                  
                  
                     Institute for Animal Health, Pirbright
                  
                  
                     Ir-Renju Unit
                     L-Estonja
                     Il-Finlandja
                     L-Irlanda
                     Il-Latvja
                     Malta
                     Is-Slovenja
                     L-Iżvezja”